Michių-sokių kalbos

Michių-sokių (mišių-sokių) kalbos (Mixe–Zoque, Mije–Soke) – indėnų kalbų šeima, kurios kalbos vartojamos pietinėje Meksikoje, Tehuantepeko sąsmaukoje (Oachakoje, Čiapase, Verakruse, Tabaske). Manoma, kad senovėje šių kalbų arealas rėpė plotus nuo Meksikos įlankos iki pat Gvatemalos Ramiojo vandenyno pakrantės. Spėjama, kad šiai šeimai priklausiusi olmekų civilizacijos kalba (šios šeimos kalba galimai užrašyta stelose dar neiššifruotu sąsmaukos raštu).Campbell, L., and T. Kaufman (1976), „A Linguistic Look at the Olmecs“, American Antiquity Michių-sokių prokalbė vartota ~2000–1200 m. pr. m. e. Tai galėjo būti seniausia Mezoamerikos kalba, kurios bruožais persiėmė vėliau atėjusios majų, jutų-actekų kalbos.

Michių-sokių kalbos turi panašumų su kitomis Mezoamerikos kalbomis, bet jų giminystė nenustatyta. Michių-sokių kalbos galimai giminiškos su totonakų kalbomis ir nūnai išnykusia, Luizianoje vartota čitimačų kalba (totosokų kalbų hipotezė).

 Kalbos 

Žinoma ~16 michių-sokių kalbų (dalis jų – tarmės):
 michių kalbos:
 Olutos popolukų, olutekų [plo] – <20 žm. (2003 m.)
 Sajulos popolukų, sajultekų [pos] – ~3400 žm. (2007 m.)
 tapačultekų [-] – išnyko ~1930 m.
 michių, popolukų (133 000 žm.):
 Totontepeko (šiaurės aukštumų) michių [mto] – 5500 žm. (2000 m.)
 Tlahvitoltepeko (pietų aukštumų) michių [mxp] – ~5000 žm. (1991 m.)
 vidurio michių [mxq, neq, pxm] – 29 000 žm. (2002 m.)
 žemumų (sąsmaukos) michių [mco, mir, mzl] – ~45 000 žm. (1990–2000 m.)
 sokių kalbos:
 Sieros popolukų, soteapanekų [poi] – ~30 000 žm. (1992 m.)
 teksistepekų [poq] – 100 žm. (2007 m.)
 Ajapos, Tabasko sokių [zoq] – 2 žm. (2011 m.)
 Čimalapos sokių [zoh] – 4500 žm. (1990 m.)
 Čiapaso sokių [zoc, zos, zor] – ~35 000 žm. (1990 m.)

 Nuorodos 
 Ethnologue klasifikacija

 Šaltiniai 

Kategorija:Indėnų kalbos
Kategorija:Kalbų šeimos